Lika Berning - Voelgoed
Tuis Voelgoed Vroue om dop te hou Lika Berning
Rekeningkunde help met als! Enige bestuurs kursus/self-studie is nodig om as kunstenaar te oorleef!
Ek sou dalk my tyd beter gebruik het – ek het film studeer by Uitjies, dit was wonderlik, ek sou dalk iets verder studeer het daarna, 'n MBA of iets, in plaas van om rond te lê en te kuier vir 7 jaar!
Ek is nie meer so vinnig beïndruk deur groot idees nie. Ek besef hoe moeilik dit is om dinge te laat gebeur. Ontwikkeling is moeilik in die kunste, niemand betaal daarvoor nie en dit vat tyd, dit gaan eintlik oor verhoudings, want mens kan ook niks alleen doen nie.
Nie regtig nie, behalwe moenie opgee nie want aanhouer wen. Ek dink baie kreatiewe mense spring van een idee na die volgende, ek het al gesien dit werk om by een of twee planne te bly, dit neem tyd, maar deursettingsvermoë is wat enige droom laat waar word, nie noodwendig talent nie.
Ek het 'n rukkie terug 'n idee gehad om vaardigheidswerkswinkels aan te bied in 'rural' gemeenskappe. Ons het 'n kursus bymekaar te sit om akkreditasie te kry en ons skooltjie se deure is oop. Dis in George! iKasi Media programme is gemik op die jeug, en ons gee geleenthede aan die wat nie studies kan bekostig nie.
Ek wil graag aanhou films maak. Ek wil graag 'n suksesvolle besigheidsvrou wees, en aanhou vervaardig. Ek wil ook regie doen binne die volgende vyf jaar, en unieke SA film ontwikkel vir 'n internasionale mark. Ek is opgewonde oor ons bedryf. Nog 'n film rolletjie sal lekker wees, ons sal sien!
Op die oomblik is my grootste uitdaging om die lewe met 3 klein kindertjies te oorleef, en steeds my werk te geniet en my doelwitte te bereik! Elke dag is vol, en neem baie geduld. Ek wil 100% ma-wees, maar ek wil ook tyd maak vir my kreatiewe lewe, ek wil aanhou werk, ek dink dit maak my 'n beter mens.
Ek is nie seker wat dit beteken nie, gehore is so divers. Ek is beslis nie bekend in Suid Amerika nie. Die wêreld is wyd! Om bekend te wees is dalk 'n verantwoordelikheid, afhangende van jou gehoor. Ek sou graag 'n goeie voorbeeld wil wees vir jong mense.
Ek maak my eerste vol lengte film. Ek is nie die regisseur nie – net die vervaardiger. Ek leer ongelooflik baie oor hoe 'n film bymekaar kom – dis skrikwekkend hoeveel werk en tyd dit als neem. Kyk uit daarvoor – The Kings of Kwano.
Liefling is nog steeds een van my gunsteling ervarings, ek is trots dat ek 'probeer' sing het! Die film was 'n baanbreker en ek het friends for life gemaak. Ek is bly dat ek deel kon wees daaraan om iets nuuts te doen vir SA film jare terug!
Wow, enige iemand? Ek sou graag met regisseur Catherine Bigelow gesels of filmmaker Andrea Arnold! Of dalk Vader Kersfees.